title: https://wikisource.org/wiki/%D8%A7%D9%88%DA%86%D9%83_%D9%82%D9%88%D8%B4%D9%84%D8%B1
article: اوچك قوشلر
  |اوچك قوشلر
  
  
  محرری: رضا توفيق
  اوچك قوشلر اوچك دوغديغم يره ؛
  شمدى داغلرنده مور سنبل واردى ..
  ورمانلر قويننده بر سرين دهره .
  ديكنلر ايچنده صارى كل واردى ...
  اوچاى آغير آقار ، يورغونمى بيلمم !
  مهتابى حسته مى ، صولغونمى بيلمم !
  ياسلى كلين كبى محزونمى بيلمم !
  يوجه داغ باشنده سياه تول واردر...
  قورده كچدى بنم كوزه ل كونلرم
  او دملرى آكوب بو كون ايكلرم ؛
  دستان عمريمى اوقور ديكلرم ؛
  ايچمده اورالى بر بلبل واردر...
  اوچك قوشلر اوچك .. بورده وفا يوق ؛
  اويله آقار صولر ، اويله هوا يوق ؛
  فرياديمه قارش عكس صدا يوق ؛
  بو يانغين يرنده صوغوق كول واردر ..
  هى رضا ، كدرك باشكدن آشغين ؛
  بيتوب توكنمه يور الم عشقك ؛
  سنده دريا كبى دائما طاشقين ،
  دائما چالقانير بر كوكل واردر...
  رضا توفيق
  Türkçe: tr:Uçun Kuşlar